115 



Tav. 146. Fig. 1. Blomstrende Plante med sin tykke Pælerod; de fleste 

 Grene er borttagne. Fig. 2. Grenstykke med Frugter omgivne af de visne 

 Kroner. Fig. 3. Blad set fra Over- og Undersiden ('/i). Fig. 4. Blomst (Vi). 

 Fig. 1. Støvdrager (7i). 



147. Hedelyng, Calluna vulgaris Salisb. 

 N. Røslyng. Isl. Beitilyng, Beitibuski. 



Hedelyng er en af de almindeligste og mest udbredte Planter 

 i Norden; den danner Hovedbestanddelen af de danske Heders Ve- 

 getation og ligesaa i Hedeegnene i Norge, paa Færøerne og i Is- 

 land ; endvidere er den særdeles almindelig i Skove paa tør Bund, 

 især i aabne Naaleskove. I WarminG: „Plantesamfund" hedder 

 det: „den er nøjsom og udholdende, hverken kræsen i Henseende 

 til Jordbund eller Klima. Den kan vokse ligesaa vel paa den he- 

 deste og goldeste Sandbund som paa den vaadeste Mosebund, og 

 den trives ogsaa godt paa rig Muldjord. Den kan trives i Over- 

 flod, men den faar sjælden Lov dertil, fordi den fortrænges fra 

 den gode Bund af andre Arter; men disse, der stiller større For- 

 dringer til Livet, vrager og overlader Hedens magre Jord til den, 

 og skjønt den vel næppe kan siges at have netop Forkjærlighed 

 for denne, bliver den dog her en social Art, omtrent eneraadende 

 over milevide Arealer." Netop ved sin Nøjsomhed har den kunnet 

 dække over store Strækninger af den jyske Halvø, hvor Jordbun- 

 den er Sand ; den trænger paa overalt, og man ser ofte, hvorledes 

 magre Græsmarker, hvis Vedligeholdelse af en eller anden Grund 

 er opgivet, „springer i Lyng". Ligesaa har den ved Menneskenes 

 Rovhugst kunnet erobre store Partier af Jyllands Bakkeland, der 

 tidligere var skovklædt; indvandret i den aabne Skov har den i 

 høj Grad bidraget til Skovenes videre Ødelæggelse. Efterhaan- 

 den som Dannelsen af Morbund er skredet frem, har Skovens 

 Selvforyngelse haft stadig vanskeligere Kaar. Saaledes har den 

 vundet Terræn i Jylland, hvor Skovene for Aarhundreder siden 

 var langt mere udbredte end nu, selv om langt fra hele det nu- 

 værende Hedeterræn har været skovklædt, og saaledes ser man 

 den mange Steder i Norge avancere frem. Nu er Kampen mod 

 Lyngen i Danmark i fuld Gang, og Aar for Aar fortrænges den 

 mere og mere og viger for Opdyrkning af Heden og for dens Til- 

 plantning med Naaletræer. 



Hedelyng er en lille Busk med talrige, nedliggende eller op- 

 stigende Grene, der undertiden danner fine Birødder, hvormed de 

 fæstner sig til Underlaget. Den har en kraftig Hovedrod og er 

 ikke i Stand til at formere sig ad vegetativ Vej, men kun ved 



